hotchpotch/miracl-hf-unified huggingface dataset:
कुनरी-शिकी रोमनीकरण
मोटे अक्षरकुनरी-शिकी रोमनीकरण (訓令式ローマ字?) जापानी भाषा को रोमन लिपि में लिखने का एक तरीका है। अनतरराष्ट्रीय मानक संस्थान (ISO) ने इसको ISO 3602 के नाम से मानकीकृत किया है।
कुनरी-शिकी विधि पुरानी निहोन-शिकी विधि पर आधारित है किन्तु आधुनिक मानक जापानी के अनुसार परिवर्तित परिवर्धित है।
बब्बर अकाली आन्दोलन
बब्बर अकाली, सन १९२१ में अकालियों से अलग होकर बना एक उग्र सिख समूह था। गुरुद्वारा सुधार के प्रश्न पर अकालियों का अहिंसक मार्ग इन्हें पसन्द नहीं था।
सितम्बर १९२० में लड़ाकू दल का गठन हुआ था जिए 'शहीदी दल' नाम दिया गया था। बाद में यही दल 'बब्बर अकाली आन्दोलन' में परिवर्तित हो गया। १९२२ आते-आते बब्बर अकालियों ने भेदियों, सरकारी अधिकारियों और सेवा निवृत सरकारी अधिकारियों की हत्या करना शुरू कर दिया था। इन्होने एक अवैधानिक समाचार पत्र भी निकाला जिसमें अंग्रेजों द्वारा किये जा रहे शोषण का वर्णन होता था।
अप्रैल १९२३ में इस संगठन को अंग्रेजों ने अवैध घोषित कर दिया। इसके बहुत से सदस्य पुलिस के साथ मुठभेड़ में मारे गये, ६७ को जीवित पकड़ लिया गया और ५ को मृत्युदण्ड दिया गया, ११ को काले पानी की सजा दी गयी, ३८ को अलग-अलग अवधि के लिये विभिन्न जेलों में डाल दिया गया।
चीनी भाषा के रोमनीकरण पद्धतियों की सारणी
यहाँ मानक चीनी भाषा के रोमनीकरण की विभिन्न पद्धतियों की तुलनात्मक सारणी दी गयी है। यह सारणी pinyin.info से ली गयी है। इस सारणी में चीनी भाषा के वे सभी अक्षर (सिलैबिल) सम्मिलित किये गये हैं जो स्वनिम की दृष्टि से अलग समझे जाते हैं।
चक्रधर सिंह
राजा चक्रधर सिंह बहादुर (19 अगस्त 1905-197 अक्टूबर 1947) रायगढ़ के राजा और गोंड वंश के शासित बरगढ़ के प्रमुख थे।
डेट्राइट मेट्रोपॉलिटन वेन काउंटी विमानपत्तन
डेट्राइट मेट्रोपॉलिटन वेन काउंटी विमानपत्तन (Detroit Metropolitan Wayne County Airport) संयुक्त राज्य अमेरिका का एक बड़ा अंतर्राष्ट्रीय हवाई अड्डा है। यह डेट्राइट के उपनगर रोमुलस, मिशिगन में क्षेत्र में स्थित है। इसे डेट्राइट मैट्रो एयरपोर्ट, मैट्रो एयरपोर्ट और सरलता से डीटीडब्ल्यू के नाम से भी जाना जाता है।
१९९१ लोखंडवाला कॉम्प्लेक्स गोलीबारी
१९९१ लोखंडवाला कॉम्प्लेक्स गोलीबारी (1991 Lokhandwala Complex shootout) भारत के एक बड़े प्रसिद्ध शूटआउट था। यही वो घटना है जिसने मुंबई मायानगरी में अपराध का नया अध्याय बन गए माया डोलस और दिलीप बुवा समेत कुल 7 लोग पुलिस की 'आतिशबाजियों' के भेंट चढ़ गए थे। १९९१ में घटी ये घटना अपने आप में ऐसा पहला शूटऑउट था, जब किसी पुलिस एनकाउंटर को मीडिया ने लाइव कवर किया था। यह घटना १६ नवम्बर १९९१ को हुआ था। शूट आउट एट लोखंडवाला (2007 फ़िल्म) इसी घटना पर आधारित हैं।
माया डोलस
माया डोलस (), (अक्टूबर १५, १९६६ – नवम्बर १६, १९९१) मुंबई का एक कुख्यात अपराधी था। १९९१ लोखंडवाला कॉम्प्लेक्स गोलीबारी में मुंबई पुलिस ने माया डोलस को उसके अन्य साथियों के साथ मार गिराया।
डोलास की कहानी पर, 2007 में एक फिल्म "शूटआउट एट लोखंडवाला" में बनाई गई थी,जिसमें विवेक ओबेरॉय ने माया की भूमिका निभाई थी, और अमृता सिंह उसकी मां रत्नाप्रभा डोलास का किरदार निभाया था।
दिलीप बुवा
दिलीप बुवा (1966-1991) मुंबई का एक कुख्यात अपराधी था जो दाउद इब्राहीम के डी कंपनी के लिए काम करता था। मुंबई पुलिस ने इसे १९९१ लोखंडवाला कॉम्प्लेक्स गोलीबारी में इसके अन्य अपराधी साथियों के साथ मार गिराया। शूट आउट एट लोखंडवाला (2007 फ़िल्म) इनके अपराधिक जीवन पर आधारित हैं, जिसमे तुषार कपूर दिलीप बुवा की भूमिका में हैं।
जगत नारायण मुल्ला
पंडित जगत नारायण मुल्ला (जन्म- 14 दिसम्बर 1864 ई., कश्मीर; मृत्यु- 11 दिसम्बर 1938 ई.) अपने समय में उत्तर प्रदेश के प्रसिद्ध वकील और सरकारी अभियोजक थे। 'मुल्ला' उनका उपनाम था। वें 3 वर्ष तक लखनऊ विश्वविद्यालय के उपकुलपति भी रहे।  पंडित जगत नारायण , पंडित मोती लाल नेहरू के भाई नन्द लाल नेहरू के समधी थे। नन्दलाल नेहरू के पुत्र किशन लाल नेहरू का विवाह जगत नारायण की पुत्री स्वराजवती मुल्ला से हुआ था। ref>Jagat Narain Mulla (1863 - 1938)
जगत नारायण मुल्ला के पिता पंडित काली सहाय मुल्ला उत्तर प्रदेश में सरकारी सेवा में थे। इसीलिए जगत नारायण की शिक्षा उत्तर प्रदेश में ही हुई। उन्होंने आगरा विश्वविद्यालय से क़ानून की परीक्षा उत्तीर्ण की और लखनऊ में वकालत करने लगे। शीघ्र ही उनकी गणना प्रसिद्ध वकीलों में होने लगी। अपने समय के प्रमुख व्यक्तियों, जैसे-पंडित मोतीलाल नेहरू, बाबू गंगा प्रसाद वर्मा, सी. वाई. चिन्तामणि, बिशन नारायण दर आदि से उनके घनिष्ठ सम्बन्ध थे।
1916 ई. की लखनऊ कांग्रेस की स्वागत-समिति के अध्यक्ष वही थे। लगभग 15 वर्षों तक लखनऊ नगरपालिका के अध्यक्ष रहे। मांटेग्यू चेम्सफ़ोर्ड सुधारों के बाद उत्तर प्रदेश कौंसिल के सदस्य निर्वाचित हुए और प्रदेश के स्वायत्त शासन विभाग के मंत्री बने। जगत नारायण मुल्ला 3 वर्ष तक वे लखनऊ विश्वविद्यालय के उपकुलपति भी रहे। हंटर कमेटी के सदस्य
जब भारत में जलियांवाला बाग़ के हत्याकाण्ड सहित दमन का नया दौर शुरू हो गया था और इन घटनाओं की जाँच के लिए सरकार ने जो ‘हंटर कमेटी’ गठित की थी, उसके तीन भारतीय सदस्यों में एक जगत नारायण मुल्ला भी थे। इन तीनों ने कमेटी की रिपोर्ट में अपनी असहमति दर्ज की थी।
जीवन के अन्तिम वर्षों में जगत नारायण मुल्ला अस्वस्थ रहने लगे थे। इलाज के लिए स्विट्ज़रलैण्ड तक गए। बाद में 11 दिसम्बर 1938 को उनका देहान्त हो गया।
बृजेश सिंह
कुंवर बृजेश सिंह (म्रत्यु- ३१ अक्टूबर १९६६) कालाकांकर राजघराने से भारतीय कम्युनिस्ट नेता थे। वे भारत के भूतपूर्व विदेश मंत्री राजा दिनेश सिंह के चाचा थे। रूस के तानाशाह स्टालिन की बेटी स्वेतलाना एलिल्युयेवा और कालाकांकर के राजकुमार ब्रजेश सिंह के प्रेम प्रकरण ६० के दशक का चर्चित और विवादित मुद्दा रहा।
स्वेतलाना रूसी तानाशाह जोसेफ स्तालिन की सबसे छोटी बेटी थी और शायद स्तालिन की सबसे प्रिय संतान भी। बृजेश सिंह भारतीय कम्युनिस्ट नेता थे और इलाज करवाने रूस गए थे। बृजेश सिंह कालाकांकर के राजघराने से थे और उनके भतीजे दिनेश सिंह केंद्र सरकार में मंत्री रहे थे। बृजेश सिंह काफी पढ़े-लिखे, नफीस और सौम्य व्यक्ति थे और उनसे स्वेतलाना का प्रेम संबंध हो गया। लेकिन सोवियत सरकार ने उन्हें शादी की अनुमति नहीं दी। बृजेश सिंह की मृत्यु १९६७ में मास्को में हो गई और उनका शव लेकर स्वेतलाना भारत आईं। नई दिल्ली में वह सोवियत अधिकारियों और जासूसों को चकमा देकर अमेरिकी दूतावास पहुंच गईं। उन्होंने अमेरिका में राजनीतिक शरण मांगी और बाद में अमेरिका और इंग्लैंड में रहीं। यह शीत युद्ध के चरम का वह दौर था और तब स्तालिन की बेटी का अमेरिका से शरण मांगना और सोवियत व्यवस्था को नकार देना बहुत बड़ी खबर थी।
भारत में यह संवेदनशील मुद्दा इसलिए था कि स्वेतलाना ने भारत आकर यह किया था और तब भारत के सोवियत संघ और अमेरिका दोनों से अच्छे रिश्ते थे। भारत पूरी तरह सोवियत कैंप में नहीं गया था, लेकिन भारतीय विदेश नीति का झुकाव सोवियत संघ की ओर था। अमेरिका भी इसे तूल नहीं देना चाहता था, क्योंकि तब अमेरिका-रूस संबंधों में थोड़ी बेहतरी आने लगी थी। ऐसे में स्वेतलाना को पहले स्विट्जरलैंड भेजा गया और वहां से कुछ समय बाद वह अमेरिका गईं।
यह कहानी इस बात का भी प्रमाण है कि राजनीति और विचारधारा के झगड़े किसी की व्यक्तिगत जिंदगी को कितना प्रभावित करते हैं। बृजेश और स्वेतलाना के मामले में यह इसलिए भी महत्वपूर्ण था, क्योंकि वह २०वीं शताब्दी के सबसे विवादास्पद व्यक्तित्वों में से एक की संतान थी।
तानाशाह स्टालिन की बेटी स्वेतलाना ने कालाकांकर के राजकुमार ब्रजेश सिंह से रिश्तों की पींगें बढ़ाई थीं, तब भूचाल उठ खड़ा हुआ था। भारत और सोवियत संघ की दोस्ती शुरुआती दौर में थी और उसके तन्तुओं को अभी मजबूत होना बाकी था। पर सियासत अपनी जगह, प्यार अपनी जगह। दोनों ने जिंदगी के अंतिम समय तक प्रेम की रीति को निभाया। ब्रजेश सिंह की मृत्यु के बाद स्वेतलाना उनकी अस्थियों को लेकर भारत आई थीं। उन्हें मालूम था कि हम हिन्दुस्तानियों की सबसे बड़ी इच्छा गंगा की गोद में विलीन हो जाना ही होती है। बाद में अप्रैल १९६७ में एक इंटरव्यू के दौरान उन्होंने कहा था कि मैं ब्रजेश सिंह की पत्नी हूँ।
स्वेतलाना अलिलुयेवा
स्वेतलाना एलिल्युयेवा या स्वेतलाना अलिलुयेवा (, ) (28 फ़रवरी 1926 – 22 नवम्बर 2011) सोवियत संघ के चर्चित नेता, राष्ट्रपति जोसेफ़ स्टालिन की इकलौती संतान थी। अपने पिता के बजाय अपनी मां के नाम का इस्तेमाल करती थीं। स्वेतलाना ने चार शादियां की थीं। आखिरी शादी उन्होंने पेट्रास से की थी।
वे बृजेश सिंह की ‘अनौपचारिक’ पत्नी थीं। बृजेश सिंह उन भारतीय कम्युनिस्टों में से एक थे जिन्होंने बीसवीं सदी के तीसरे दशक के बाद मॉस्को को अपना घर बनाया था। 1967 में बृजेश सिंह की मौत हो गई। कहा जाता है कि वहां उनका सही इलाज नहीं किया गया था।  स्वेतलाना ने तय किया था कि उनका अंतिम संस्कार हिंदू रिति- रिवाज के हिसाब से करेंगी। वह ब्रजेश सिंह कि अस्थियां गंगा में बहाने के लिए भारत भी लाई थी। हालांकि सोवियत नेताओं ने स्वेतलाना को ऐसा न करने के लिए मनाने की काफी कोशिश की थी। कहा जाता है कि उस समय के सोवियत प्रधानमंत्री अलेक्सी कोसिगिन ने उनसे कहा था कि वह जोखिम ले रही हैं क्योंकि कट्टर हिंदुओं में विधवाओं को मृत पति के साथ जलाने की परंपरा है। जिद पर अड़ी स्वेतलाना भारत पहुंच गईं। वह ब्रजेश सिंह के घर गई और वहीं बसना चाहती थीं। लेकिन भारत में रुकने की उन्हें अनुमति नहीं मिली।
जब वह उत्तर प्रदेश में अपने पति के पुश्तैनी गांव से दिल्ली लौटीं तो भारत नेहरू के बाद पहले आम चुनाव की गहमागहमी के बीच था। इसलिए वह उस समय के मीडिया में महत्वपूर्ण खबर नहीं बन सकी। लेकिन अचानक एक सुबह एक छोटे परमाणु धमाके जैसी खबर आई। स्टालिन की बेटी ने दिल्ली से अमरीका में शरण लेने की ठानी है।. सोवियत संघ ने भारत से कड़ा विरोध जताया। भारत इसमें कुछ नहीं कर सकता था अमेरिका के दबाव के आगे नेहरू झुक गए। स्वेतलाना भारत में सोवियत संघ के राजदूत निकोलाई बेनेडिक्टोव के यहां सोवियत दूतावास ठहरी हुई थीं।
वह धोखे से अमरीकी दूतावास में चली गई। अमरीकी दूतावास तब तक बंद हो चुका था। स्वेतलाना ने ड्यूटी पर तैनात अधिकारी को बताया कि वो कौन हैं और क्या चाहती हैं। अमरीकी राजदूत चेस्टर बॉवल्स को रात में आना पड़ा और अमेरिका जाने का रास्ता साफ हो गया। अमेरिका उस समय हर सोवियत संघ से भागे व्यक्ति को शरण देता था। राजदूत ने एक सीआईए अधिकारी के साथ स्वेतलाना को रोम की एक फ्लाइट में सवार होने के लिए एयरपोर्ट भेज दिया। फिर वहां से वह अमेरिका पहुंच गईं। जब स्वेतलाना रोम में सुरक्षित पहुंच गईं तभी इस खबर को जग जाहिर किया गया।
स्वेतलाना ने चार शादियां की थीं। आखिरी शादी उन्होंने विलियम पेट्रास से की थी। 1984 में वह सोवियत संघ लौट आई और पश्चिम को काफी कोसा। लेकिन एक साल बाद ही उनका बदलते रूस से मोह भंग हो गया और अमेरिका लौट गई और वहां जा कर कहा कि अब वह कभी रूस नहीं जाएंगी। अमेरिका में जा कर स्वेतलाना तो मीडिया में छाई रही लेकिन बेवकूफी भरे तमाम फैसलों के कारण उनकी जिंदगी के आखिर लम्हे तंगहाली में गुजरे। बायोग्राफी के लिए उस जमाने उन्हें 25 लाख डालर मिले थे। लेकिन उन्होंने काफी पैसा दान कर दिया और गलत निवेश में लगा दिया। यह दान उन्हें काफी भारी पड़ा। सोवियत संघ से भाग कर अमेरिका आए लोगों को वह मदद करती रही। लेकिन इस चक्कर में वह खुद मुसीबत में पड़ गई। स्वेतलाना की लड़की ओल्गा पोर्टलैंड में रहती है, जबकि बेटे जोसफ की मौत 2008 में हो गई थी। स्वेतलाना के दोनों भाइयों की मौत बहुत पहले ही हो गई थी।
22 नवम्बर 2011 को 85 वर्ष की आयु में अमरीका में निधन हो गया है।
तिब्बत का इतिहास
मध्य एशिया की उच्च पर्वत श्रेणियों, कुनलुन एवं हिमालय के मध्य स्थित 16000 फुट की ऊँचाई पर स्थित तिब्बत का ऐतिहासिक वृतांत लगभग 7वीं शताब्दी से मिलता है। 8वीं शताब्दी से ही यहाँ बौद्ध धर्म का प्रचार प्रांरभ हुआ। 1013 ई0 में नेपाल से धर्मपाल तथा अन्य बौद्ध विद्वान् तिब्बत गए। 1042 ई0 में अतीश दीपंकर श्रीज्ञान और श्री विवेक बिलैया तिब्बत पहुँचे और बौद्ध धर्म का प्रचार किया। शाक्यवंशियों का शासनकाल 1207 ई0 में प्रांरभ हुआ। मंगोलों का अंत 1720 ई0 में चीन के माँछु प्रशासन द्वारा हुआ। तत्कालीन साम्राज्यवादी अंग्रेंजों ने, जो दक्षिण पूर्व एशिया में अपना प्रभुत्व स्थापित करने में सफलता प्राप्त करते जा रहे थे, यहाँ भी अपनी सत्ता स्थापित करनी चाही, पर 1788-1792 ई0 के गुरखों के युद्ध के कारण उनके पैर यहाँ नहीं जम सके। परिणामस्वरूप 19वीं शताब्दी तक तिब्बत ने अपनी स्वतंत्र सत्ता स्थिर रखी यद्यपि इसी बीच लद्दाख़ पर कश्मीर के शासक ने तथा सिक्किम पर अंग्रेंजों ने आधिपत्य जमा लिया। अंग्रेंजों ने अपनी व्यापारिक चौकियों की स्थापना के लिये कई असफल प्रयत्न किया।
इतिहास के अनुसार तिब्बत ने दक्षिण में नेपाल से भी कई बार युद्ध करना पड़ा और नेपाल ने इसको हराया। नेपाल और तिब्बत की सन्धि के मुताबिक तिब्बत ने हर साल नेपाल को ५००० नेपाली रुपये हरज़ाना भरना पड़ा। इससे आजित होकर नेपाल से युद्ध करने के लिये चीन से सहायता माँगी। चीन के सहायता से उसने नेपाल से छुटकारा तो पाया लेकिन इसके बाद 1906-7 ई0 में तिब्बत पर चीन ने अपना अधिकार बनाया और याटुंग ग्याड्से एवं गरटोक में अपनी चौकियाँ स्थापित की। 1912 ई0 में चीन से मांछु शासन अंत होने के साथ तिब्बत ने अपने को पुन: स्वतंत्र राष्ट्र घोषित कर दिया। सन् 1913-14 में चीन, भारत एवं तिब्बत के प्रतिनिधियों की बैठक शिमला में हुई जिसमें इस विशाल पठारी राज्य को भी दो भागों में विभाजित कर दिया गया:सन् 1933 ई0 में 13वें दलाई लामा की मृत्यु के बाद से बाह्य तिब्बत भी धीरे-धीरे चीनी घेरे में आने लगा। चीनी भूमि पर लालित-पालित 14 वें दलाई लामा ने 1940 ई0 में शासन भार सँभाला। 1950 ई0 में जब ये सार्वभौम सत्ता में आए तो पंछेण लामा के चुनाव में दोनों देशों में शक्तिप्रदर्शन की नौबत तक आ गई एवं चीन को आक्रमण करने का बहाना मिल गया। 1951 की संधि के अनुसार यह साम्यवादी चीन के प्रशासन में एक स्वतंत्र राज्य घोषित कर दिया गया। इसी समय से भूमिसुधार कानून एवं दलाई लामा के अधिकारों में हस्तक्षेप एवं कटौती होने के कारण असंतोष की आग सुलगने लगी जो क्रमश: 1956 एवं 1959 ई0 में जोरों से भड़क उठी। परन्तु बलप्रयोग द्वारा चीन ने इसे दबा दिया। अत्याचारों, हत्याओं आदि से किसी प्रकार बचकर दलाई लामा नेपाल पहुँच सके। अभी वे भारत में रहकर चीन से तिब्बत को अलग करने की कोशिश कर रहे हैं। अब सर्वतोभावेन चीन के अनुगत पंछेण लामा यहाँ के नाममात्र के प्रशासक हैं।
पोताला महल
पोताला महल (तिब्बती भाषा : "པོ་ཏ་ལ") ल्हासा शहर के उत्तर पश्चिमी भाग में खड़े लाल पहाड़ी पर स्थित है। यह एक शानदार बुर्जनुमा भवन है जो तिब्बत का एक प्रतीकात्मक वास्तु है। समूचा निर्माण तिब्बती वास्तु शैली में किया गया और पहाड़ पर खड़ा हुआ है। इसका निर्माण १६४५ में आरम्भ हुआ। यह महल तिब्बत के थुबो राजकाल में राजा सोंगत्सांकांबू ने थांग राजवंश की राजकुमारी वनछङ के साथ विवाह के लिए बनवाया था। 17वीं शताब्दी में उसके पुनर्निर्माण के बाद वह विभिन्न पीढियों के दलाई लामा का आवास बनाया गया। वह तिब्बत के राजनीतिक व धार्मिक मिश्रित शासन का केन्द्र था।
पोताला महल में बेशुमार कीमती चीजें सुरक्षित रखी हुई हैं और देश का एक कलाकृति खजाना माना जाता है। वर्ष 1994 में पोताला महल विश्व सांस्कृतिक विरासत सूची में शामिल किया गया।
पोताला महल के दो भाग हैं- लाल महल और श्वेत महल।
Har
हिडिम्बा देवी मंदिर
हिडिम्बा देवी मंदिर मनाली में हिमाचल प्रदेश में स्थित है। यह एक प्राचीन गुफा-मन्दिर है जो हिडिम्बी देवी या हिरमा देवी को समर्पित है । जिसका वर्णन महाभारत में भीम की पत्नी के रूप में मिलता है । मन्दिर में उकीर्ण एक अभिलेख के अनुसार यह मंदिर का निर्माण राजा बहादुर सिंह ने 1553 ईस्वी में करवाया था । पैगोडा की शैली में निर्मित यह मंदिर अत्यंत सुंदर है । यह मंदिर मनाली शहर के पास के एक पहाड़ पर स्थित है । मनाली आने वाले सैलानी यहाँ जरूर आते है । देवदार वृक्षो से घिरे इस मंदिर की खूबसूरती बर्फबारी के बाद देखते ही बनती है ।
भौतिकी इंजन
भौतिकी इंजन (physics engine) से आशय ऐसे सोफ़्टवेयर से है जो किसी भौतिक निकाय का सन्निकट सिमुलेशन प्रदान करता हो। उदाहरण के लिये दृढ़ पिण्डों की गति, मृदु पिण्डों की गति, तरल गतिकी, आदि का सिमुलेशन। विडियो गेम्स इसके प्रमुख उपयोगकर्ता हैं। विडियो खेलों के लिये सिमुलेशन वास्तविक समय में होना चाहिये।
बाबा (बहुविकल्पी)
बाबा और उस जैसे शब्दों का प्रयोग निम्नलिखित कारणों से किया जाता है:
नाउमल जिउमल
नाउमल जिउमल माखीजा (17 अप्रैल 1904, कराची – 28 जुलाई 1980, मुम्बई) भारत के टेस्ट क्रिकेट के प्रथम ओपेनिंग बल्लेबाज थे।
दुच्चिओ दि बुओसेग्ना
दुच्चिओ दि बुओसेग्ना (१२५५-१३१८) सियना स्कूल का इतालीय चित्रकार था।
१२७८ में उसने दस्तावेज और कागज रखने के १२ डिब्बों की अत्यंत कलापूर्ण सज्जा प्रस्तुत की। तत्पश्चात् फ्लोरेंस के सेंट मेरिया नोवेला चर्च की एक वेदिका के चित्रण का कार्य उसे सौंपा गया। कुछ अर्से तक वह पुस्तकों के आवरणचित्रों के डिजाइन और अन्य स्फुट कार्यों में व्यस्त रहा। फिर ज्यों ही उसने सियना में पालाज़ो पब्लिको शैपल की वेदिका पर 'संतों सहित बालक ईसा और देवी मरियम' का चित्रण समाप्त किया, स्थानीय कैथड्रल की उच्च वेदिका पर भी उसे इसी विषय पर चित्र बनाने का आदेश हुआ।
जीवन भर दुच्चिओ पौराणिक एवं धार्मिक विषयों को लेकर विभिन्न गिरजाघरों की सुसज्जा में प्रयत्नशील रहा। सूक्ष्म संरचना, व्यापक निर्माण प्रक्रिया और रंगों की वैयक्तिक अंतराभूति में वह बेजोड़ था। वस्तु को चित्रित करने के पूर्व वह उसकी पूरी रूपरेखा हृदयंगम कर लेता था। तत्कालीन कलाकार जिओवान्नी पिसानो और चिमाबुए का भी उसपर अप्रत्यक्ष रूप से प्रभाव पड़ा। सियना गिरजाघर की पूर्व दिशा की ओर की खिड़की में चिमाबुए के अनुकरण पर ही दृश्य एवं आकृतियाँ निर्मित की गई। किंतु उसकी परवर्ती कृतियों में उक्त प्रभाव शनै: शनै: लुप्त होता गया और बैज़टाइन एवं गौथिक कलादर्श हावी हो गए।
दुच्चिओ द्वारा निर्मित कुछ वेदिकाएँ अप्राप्य हैं। सियना की एक दुतर्फा चित्रित चौखट में लगभग ५९ दृश्यांकन हैं। जिओत्तो की कला की तुलना में उसके चित्र यत्र तत्र रूढ़ एवं परंपरागत से प्रतीति होते हैं, पर १४ शताब्दी में अपने समकालीनों के बीच वह बड़ा प्रभावशाली सिद्ध हुआ। उसकी विशिष्ट कलापद्धति और टेकनीक लगभग १५० वर्षों तक प्रेरणास्त्रोत बने रहे।
कुणाल (बहुविकल्पी)
धर्मशाला के पास हिमाँचल प्रदेश के काँगड़ा जिले की धौलाधर श्रँखला में स्थित पहाड़ी तीर्थ कुणाल पथरी मंदिर से भी कुणाल का ज़िक्र आता है। कहा जाता है कि वहाँ भगवान विष्णु के परम भक्त कुणाल रहा करते थे। यह कपालेश्वरी देवी का मंदिर है जिसमें देवी देवताओं के सुंदर छवियाँ उकेरी गयी हैं। कहते हैं देवी सती (दक्षायनी) की मृत्यु के से क्रुद्ध शिव जी का तांडव नृत्य बंद करने के लिये भगवान विष्णु ने अपने चक्र से सती के मृत शरीर के ५१ टुकड़े कर दिये थे जिसमें से उनका सर इस स्थान पर गिरा था।
यह अपने प्राकृतिक सौंदर्य के लिए अत्यंत प्रसिद्ध थी और बौद्ध संघ में शामिल शाक्य राजकुमारों को उनके पूर्वजीवन की स्त्री-सुख-लिप्साओं से विरत करने के लिए भगवान बुद्ध ने वहाँ कुणालजा तक का प्रवचन दिया था। बौद्ध कथाओं के अनुसार यहाँ के वन्य प्रदेशों में बोधिसत्व ने एक बार चित्रकोकिलों के राजा के रूप में जन्म ग्रहण किया था। उस बोधिसत्व का नाम भी कुणाल था।
जैन अनुश्रुतियों के अनुसार हिमालय से लगा एक प्रख्यात प्राचीन जनपद जिसकी राजधानी श्रावस्ती (आधुनिक सहेत महेत, जिला गोंडा) थी।
कुणाल पक्षी जो अपनी सुंदर आँखों के लिए प्रसिद्ध है।
ऐपोमारफ़ीन
ऐपोमारफ़ीन (Apomorphine) या ऐपोमारफ़ीन हाइड्रोक्लोराइड एक एल्कलॉयड व्युत्पन्न यौगिक है।
यह मारफ़ीन पर हाइड्रोक्लोरिक अम्ल के प्रयोग से प्राप्त होता है। यह केंद्रीय वमनकारक (emetic) है तथा विषपान की चिकित्सा में ५ मिलीग्राम की मात्रा में अधस्रवक मार्ग से वमन कराने के लिए प्रयुक्त होता है। इसकी मात्राएँ आधे-आधे घंटे पर दो बार तक दी जा सकती हैं।
हिन्दू युवा वाहिनी
हिन्दू युवा वाहिनी एक हिंदूवादी संगठन है, जिसके संस्थापक गोरक्षपीठाधीश्वर गोरक्षपीठ गोरखपुर एवं मा0 मुख्यमंत्री उत्तर प्रदेश योगी आदित्यनाथ जी हैं। वर्ष २००२ के अप्रैल माह में श्री राम नवमी के पर्व पर योगी आदित्यनाथ ने राष्ट्रवादी नवयुवकों को संगठित कर हिन्दू युवा वाहिनी की आधारशिला रखी। ९ वर्षों में इसका विस्तार उत्तर प्रदेश के सभी ७२ जनपदों के ८६ इकाईयों में हुआ है।
। गोरक्षपीठाधीश्वर योगी आदित्यनाथ जी महाराज के संरक्षक में हिन्दू युवा वाहिनी उत्तर प्रदेश में सभी जनपदों में हिंदुत्व की विचारधारा को लेकर कार्य कर रही है
हिन्दू जागरण मंच
हिन्दू जागरण मंच एक हिन्दू संगठन हैं। यह राष्ट्रीय स्वयंसेवक संघ का अनुसांगिक संगठन है। १. हिन्दुओं मे देश के प्रति प्रेम की भावना उत्पन्न करना ।
२.हिन्दू युवतियों / महिलाओं को लव जिहाद से बचाना ।
३. हिन्दुओं की आन्तरिक सुरक्षा का ध्यान रखना ।
उपरोक्त लक्ष्यों की प्राप्ति के लिए हिन्दू जागरण मंच के दो प्रकार के आधारभूत कार्यक्रम है:-
1. आन्दोलनात्मक कार्यक्रम:- जैसे देश मे चल रही गलत गतिविधियों का विरोध करना
2. रचनात्मक कार्यक्रम :- जैसे महापुरुषों की जयन्ती मनाना , हिंदुओं समाज को अपने गौरवशाली इतिहास को परिचित करना, हिन्दू समाज का संरक्षण करना, आदि।
हिन्दू जागरण का एक नया आयाम स्वावलम्बन भी है जिसमे हिदुत्व को स्वावलम्बन के आधार पर मज़बूत बनाने पर बल दिया जाता है।
सर्जियो काटो
सर्जियो लुईस परेबा, सर्जियो काटो के नाम से अधिक परिचित हैं| उनका जन्म सन १९६०,१५ जुलाई को हुआ था| सर्जियो काटो एक ब्रेज़ीलियन अभिनेता, टीवी होस्ट और एक हास्य कलाकार भी हैं| स्कलेरिओ मे एक संगीत आयोजन के द्वारा उनका नाम रियो डी जेनेरिओ मे प्रसिद्ध हुआ| उसके बाद से ही उन्होने टीवी कार्यक्रम, विभिन्न प्रचार और फिल्मों मे काम करना शुरू किया| सर्जियो काटो एक प्रसिद्ध फुटबॉल खिलाड़ी हैं और उनके भाई मज़ारोपी एक फुटबॉल प्रशिक्षक हैं|
रियो डी जेनेरिओ मे teatro o tablado नामक एक थियेटर से उन्होने अपनी अभिनय यात्रा आरम्भ की|वहीं रहकर ही वो अपनी शिक्षा और काम एक साथ करते थे|१९८२ मे उन्होने ब्रेज़ीलियन वायु सेना मे योगदान दिया और १९८५ मे वह यू॰के॰ चले गये थे|वहां जाकर उन्होने कैलिफोर्निया उच्च विद्याल्य से अंग्रेज़ी का अध्धयन करने के बाद कैलिफोर्निया विश्वविद्यालय, लॉस ऐंजेलिस से डिप्लोमा प्राप्त किया|
सर्जियो काटो का पहला सिनेमा है Bete Balanço, जिसमे उन्होने नृत्य का अभिनय किया| बैले शिल्‍प से उन्होने अभिनय करना चाहा, जो संपन्न हुआ Brenda Starr नामक फिल्म के साथ जिसमे उन्होने ब्रुक शिल्ड के साथ एक गाड़ी चालक का अभिनय किया था| उसके बाद उन्होने I Might Even Love You नामक सिनेमा मे एक पियक्कड़ का अभिनय किया था|
गामा आव्यूह
गणितीय भौतिकी में गामा आव्यूह formula_1 जिन्हें डिराक आव्यूह भी कहा जाता है, विशिष्ट प्रति-क्रमविनिमेय सम्बंध वाले सांकेतिक आव्यूह हैं जो क्लिफर्ड बीजगणित "C"ℓ(R) का जनक आव्यूह है। उच्चतर विमा के गामा आव्यूह परिभाषित करना भी सम्भव है।
डिराक निरूपण में चार प्रतिपरिवर्ती गामा आव्यूह निम्न प्रकार हैं:
इसके अनुरूप गामा आव्यूह किसी भी विमा में और अन्य प्रकार से भी परिभाषित किये जा सकते हैं। उदाहरण के लिए पाउली आव्यूह, यूक्लिडीन समष्टि (3, 0) में त्रिविम में 'गामा' आव्यूह हैं।
गुस्ताख दिल
गुस्ताख दिल एक भारतीय टेलीविजन धारावाहिक है जो लाइफ ओके पर सोमवार से शुक्रवार प्रसारित होता है। इसका प्रथम प्रसारण 05 अगस्त 2013 को हुआ था। इस धारावाहिक में प्यार के एक त्रिकोणीय रिश्ते को दर्शाया गया है।
यह कार्यक्रम लाजो, निखिल एवं इशाना के बीच प्यार के त्रिकोणीय रिश्ते को प्रदर्शित करता है। लाजो एक ग्रामीण लड़की है और निखिल एक शहरी आधुनिक लड़का है जो बचपन से ही अपनी दोस्त इशाना से प्रेम करता है। यह कहानी लाजो और निखिल के आस-पास घूमती रहती है। लाजो निखिल के जीवन में आने वाली दूसरी औरत है।
डेंड्रोग्रामा
डेंड्रोग्रामा (अंग्रेजी: Dendrogramma) एक वर्गिक वंश है जिसके अंतर्गत दो प्रजातियां "डी.एनिग्मैटिका" और "डी. डिस्कॉइडिस" आती हैं, जिनकी पहचान 1986 में एकत्र नमूनों के संग्रह से 2014 में की गयी है। समुद्र में रहने वाले इन छोटे जीवों को जंतु जगत में तो शामिल किया गया है पर अभी तक इन्हें निश्चित रूप से किसी मौजूदा संघ में जगह नहीं दी गयी है।
चिरगाँव
चिरगाँव (Chirgaon) भारत के उत्तर प्रदेश राज्य के झाँसी ज़िले में स्थित एक नगर है।
चिरगाँव झाँसी से 30 किलोमीटर दूरी पर झाँसी–कानपुर राजमार्ग पर स्थित है। यही हिन्दी के महान कवि मैथिलीशरण गुप्त की जन्मस्थली है।
सतनाम
सतनाम= सत्नाम, सत्तनाम, परमात्मा का सच्चा--अविनाशी या अपरिवर्तनशील नाम, आदिनाद।
सतनाम या 'सतिनाम' (गुरुमुखी: ਸਤਿ ਨਾਮੁ) गुरु ग्रन्थ साहिब में प्रयुक्त प्रधान शब्द है। यह मूल मंत्र में भी है। सतनाम शब्द भारत के विभिन्न समाज में प्रचलित है। छत्तीसगढ़ में सतनामी समाज जो अनुसूचित जाति के अंतर्गत आता है में यह शब्द अभिवादन के रूप में प्रयोग होता है। सतनामी समाज का मुख्य इष्ट गुरु, गुरुघासीदास है।
सारशब्द, ब्रह्मनाद, चुंबक ध्वनि, रामनाम, अनाहत शब्द, शब्दब्रह्म, आदि। विशेष जानकारी के लिए देखें।
सुकृत नाम अगुवा भये, सत्तनामकी डोर।
मूल शब्द पर बैठिके, निरखो वस्तू अंजोर।।
सत्तनाम है सबते न्यारा। निर्गुन सर्गुन शब्द पसारा।। निर्गुन बीज सर्गुन फल फूला। साखा ज्ञान नाम है मूला।।8।। दोहा - नाम सत्त संसार में, और सकल है पोच। कहना सुनना देखना, करना सोच असोच।।3।। सबही झूठ झूठ कर जाना। सत्तनाम को सत कर माना।। निस बासर इक पल नहिं न्यारा। जाने सतगुरु जानन हारा।।10।। अंस नामतें फिर फिर आवै। पूर्ण नाम परमपद पावै।। नहिं आवै नहिं जाय सो प्रानी। सत्यनामकी जेहि गति जानी।।12।। सत्तनाममें रहै समाई। जुग जुग राज करै अधिकाई।। सतलोकमें जाय समाना। सत पुरुषसों भया मिलाना।।13।। नाम दान अब लेय सुभागी। सतनाम पावै बड़ भागी। मन बचन कर्म चित्त निश्चय राखै। गुरुके शब्द अमीरस चाखै।।17।।  झूठा जान जगत सुख भोगा। साँचा साधू नाम सँजोगा।। यह तन माटी इन्द्री छारी। सतनाम सांचा अधिकारी।।19।। नाम प्रताप जुगै जुग भाखाी। साध संत ले हिरदे राखी।। कहँ कबीर सुन धर्मनि नागर। सत्यनाम है जगत उजागर।।20।। अक्षर आदि जगतमें, जाका सब विस्तार।सतगुरु दया सो पाइये, सतनाम निजसार।।112।। सतगुरुकी परतीति करि, जो सतनाम समाय। हंस जाय सतलोक को, यमको अमल मिटाय।।117।। यदि गुरु मर्यादा में रहते हुए सत्यनाम जपते-2 भक्त प्राण त्याग देता है, सारनाम प्राप्त नहीं हो पाता, उसको भी सांसारिक सुख सुविधाएँ, स्वर्ग प्राप्ति और लगातार कई मनुष्य जन्म भी मिल सकता हैं और यदि पूर्ण संत न मिले तो फिर चैरासी लाख योनियों व नरक में चला जाता है। यदि अपना व्यवहार ठीक रखते हुए गुरु जी को साहेब का रूप समझ कर आदर करते हुए सतनाम प्राप्त कर लेता है। वह प्राणी जीवन भर मन्त्र का जाप करता हुआ तथा गुरु वचन में चलता रहेगा। फिर गुरु जी सारनाम देगें। वह सत्यलोक अवश्य जाएगा। जो कोई गुरु वचन नहीं मानेगा। अर्थात् झूठ, चोरी, नशा, हिंसा और व्यभिचार का त्याग नहीं करेगा। नाम लेकर भी अपनी चलाएगा, वह गुरु निन्दा करके नरक में जाएगा और गुरु द्रोही हो जाएगा। गुरु द्रोही को कई युगों तक मानव शरीर नहीं मिलता। वह चैरासी लाख जूनियों में भ्रमता रहता है।
द्ज़ोक त्रुन त्रुन
द्ज़ोक त्रुन त्रुन (जन्म: 1964, (द्ज़ोंग: བོ་ཡིག་ག། །མ་རྫོང अँग्रेजी: Dzok Trun Trun) एक भूटानी लेखक और उल्लेखनीय साहित्यिक विद्वान हैं। वे भूटान के रॉयल विश्वविद्यालय में प्रवक्ता होने के साथ-साथ सकल राष्ट्रीय खुशी जैसे सामाजिक मुद्दों पर अपनी राय रखने वाले प्रखर वक्ता के रूप में जाने जाते हैं। वे भूटान के प्रधानमंत्री जिग्मे थिनले की कैबिनेट के लिए बौद्ध धर्म से संबंधित विशेषज्ञ, प्रचारक और सलाहकार हैं।
2009 में प्रकाशित इनके पहले उपन्यास "स्वालेन स्वालों, ग्रीन टी लीफ" से ये अचानक चर्चा में आए। इनकी अन्य प्रकाशित कृतियाँ हैं: "आई एम ए किंग, यू आर नॉट" (1997) और "सोशल लाइफ इन ईस्टर्न भूटान" (2004) है।
सिख धर्म और इस्लाम
सिख धर्म और इस्लाम का प्रारंभ से ही एक अभिन्न एवं विचित्र संबंध रहा है। सिख धर्म का उदय पंजाब क्षेत्र (वर्तमान भारत व पाकिस्तान) में हुआ जहाँ हिंदू व मुस्लिम दोनों धर्मों के अनुयायी काफी मात्रा में थे। सिख धर्म के संस्थापक गुरु नानक के बारे में कहा गया :
जहाँ प्रारंभ से ही मुस्लिम लोगों का भी पर्याप्त समर्थन सिख धर्म को मिला, वहीं बाद के समय में मुस्लिम शासकों ने इस धर्म व इसके अनुयायियों का दमन करने में कोई कोर कसर नहीं छोड़ी।
एक बून्द इश्क
एक बून्द इश्क एक भारतीय हिन्दी धारावाहिक है जो 09 सितम्बर 2013 से प्रसारित हुआ था। यह सोमवार से शुक्रवार लाइफ ओके पर प्रसारित होता है।
बाबा, ईरान
Baba (, जिसे लातीनी लिपि में Bābā; अथवा Bāra, Bārah, Bāveh और Bāwa) लिखा जाता है, ईरान के कुर्दिस्तान प्रान्त का गाँव है। 2006 की जनगणा के अनुसार यहाँ की कुल आबादी 58 है जिसमें 13 परिवार शामिल हैं।
नादान परिन्दे घर आजा
नादान परिन्दे एक भारतीय हिन्दी धारावाहिक है, जो 07 अप्रैल 2014 से लाइफ ओके पर प्रसारित होता है। धारावाहिक पंजाब के छोटे से गाँव खरड़ में फिल्माया गया है।
इस धारावाहिक में भारत-पाक सीमा से सटे इलाके में रह रहे एक भारतीय परिवार की मोहक कहानी को दर्शाया गया है। कहानी यह बताती है कि सीमा पर जैसा हम सोचते हैं वैसा कुछ भी नहीं है बल्कि वहाँ आश्चर्य एवं चुनौतियों से भरा जीवन है। कहानी समीर (करण राजपाल) के आसपास घूमती है जो खुश रहने वाला और मिलनसार लड़का है और जो जिन्दगी को भरपूर जीता है। समीर के बचपन की दोस्त मेहर है (गुल्कि जोशी) जो विचारों में प्रगतिशील है और चाहती है कि समीर अपनी एक पहचान बनाए। कार्यक्रम में बेबे (तनुश्री कौशल) का किरदार भी है जो रक्षात्मक ही नहीं, एक मां के प्यार का प्रतीक भी है जो कई गहरे रहस्य छिपाकर अपने बच्चे का साथ देती है।
अशोक गजपति राजू
अशोक गजपति राजू (26 जून 1951) भारत के वर्तमान केन्द्रीय नागरिक उड्डयन मंत्री हैं। वें भारतीय जनता पार्टी से संलग्न हैं।
अनंत गीते
अनन्त गीते ( जन्म: 2 जून 1951, मुंबई) भारत की सोलहवीं लोक सभा के सांसद तथा केन्द्रीय मंत्रीमण्डल में भारी उद्योग तथा सार्वजनिक उद्यमिता मंत्री हैं। २०१४ के चुनावों में वे महाराष्ट्र के रायगड से निर्वाचित हुए। इस चुनाव में उन्होंने कांग्रेस के विधायक व सिंचाई मंत्री सुनील दत्तात्रेय (सिंचाई घोटाले के आरोपी) को कड़ी शिकस्त दी। वे शिवसेना से संबद्ध हैं।
अनंत अगस्त 2002 से मई 2004 तक केंद्रीय कैबिनेट मंत्री भी रह चुके हैं। वह अब तक भारतीय संसद में छह बार निर्वाचित हो चुके हैं। इससे पहले उन्होंने 11वीं से 14वीं लोकसभा के दौरान महाराष्ट्र के रत्‍‌नागिरी संसदीय क्षेत्र से प्रतिनिधित्व किया था। 17 मई को उन्हें शिवसेना के संसदीय दल का नेता निर्वाचित किया गया है।
नरेन्द्र सिंह तोमर
नरेन्द्र सिंह तोमर भारत के एक राजनेता हैं। वे सम्प्रति प्रधानमंत्री नरेन्द्र मोदी के मंत्रिमंडल में भारत के वर्तमान केंद्रीय कृषि एवं किसान कल्याण, खाद्य प्रसंस्करण उद्योग, ग्रामीण विकास एवं पंचायती राज मंत्री हैं।
मध्य प्रदेश के मुरैना जिले में पोरसा विकासखंड के तहत आने वाले ग्राम ओरेठी में मुंशी सिंह तोमर के पुत्र नरेंद्र सिंह तोमर का जन्म 12 जून 1957 को तोमर क्षत्रिय परिवार में हुआ था। उन्होंने स्नातक की शिक्षा ग्रहण की है। वे इस दौरान महाविद्यालय में छात्र संघ के अध्यक्ष भी रहे। शिक्षा पूरी करने के बाद वे ग्वालियर नगर निगम के पार्षद पद पर निर्वाचित हुए। इसके बाद वे पूरी तरह से राजनीति में सक्रिय रहे। वे 1977 में भारतीय जनता युवा मोर्चा के मंडल अध्यक्ष बनाए गए।
प्रधानमंत्री नरेंद्र मोदी के मंत्रिमंडल में शामिल किए गए मध्यप्रदेश भारतीय जनता पार्टी के अध्यक्ष नरेंद्र सिंह तोमर संगठनात्मक क्षमता के साथ ही प्रशासन पर मजबूत पकड़ और कुशल रणनीतिकार के रूप में जाने जाते हैं। बात करने की बजाए काम को तवज्जो देने वाले तोमर पहली बार प्रदेश के मुरैना संसदीय क्षेत्र से वर्ष 2009 में लोकसभा सदस्य निर्वाचित हुए थे। वे इसके पहले प्रदेश से राज्यसभा सदस्य थे। तोमर इस बार ग्वालियर लोक सभा निर्वाचन क्षेत्र से सांसद निर्वाचित हुए हैं।
वे युवा मोर्चा में विभिन्न पदों पर रहते हुए 1996 में युवा मोर्चा के प्रदेशाध्यक्ष बनाए गए। तोमर पहली बार 1998 में ग्वालियर से विधायक निर्वाचित हुए और इसी क्षेत्र से वर्ष 2003 में दूसरी बार चुनाव जीता। इस दौरान वे सुश्री उमा भारती, बाबूलाल गौर और शिवराज सिंह चौहान मंत्रिमंडल में कई महत्वपूर्ण विभागों के मंत्री भी रहे।
उन्हें वर्ष 2008 में तत्कालीन लोकसभा अध्यक्ष, सोमनाथ चटर्जी ने उत्कृष्ट मंत्री के रूप में सम्मानित किया था। तोमर वर्ष 2008 में भाजपा के प्रदेशाध्यक्ष पद पर निर्वाचित हुए और उसके बाद वे 15 जनवरी 2009 में निॢवरोध राज्यसभा सदस्य चुने गए। बाद में वे पार्टी के राष्ट्रीय महामंत्री पद पर रहे। तोमर एक बार फिर 16 दिसम्बर 2012 को पार्टी के प्रदेशाध्यक्ष बनाए गए।
कसार देवी
कसार देवी उत्तराखण्ड में अल्मोड़ा के निकट एक गाँव है। यह कसार देवी मंदिर के कारण प्रसिद्ध है। मंदिर दूसरी शताब्दी का है। स्वामी विवेकानन्द १८९० में यहाँ आये थे। इसके अलावा अनेकों पश्चिमी साधक यहाँ आये और रहे। यह क्रैंक रिज के लिये भी प्रसिद्ध है जहाँ १९६०-७० के दशक के हिप्पी आन्दोलन में बहुत प्रसिद्ध हुआ था। आज भी देशी-विदेशी पर्वतारोही और पर्यटक यहाँ आते रहते हैं।
प्रतिवर्ष कार्तिक पूर्णिमा (नवम्बर-दिसम्बर में) को यहाँ कसार देवी का मेला लगता है।
कसार देवी जी पी एस 8 ( KASAR DEVI GPS 8) :-
कसार देवी मंदिर परिसर में जी पी एस 8 ( KASAR DEVI GPS 8) वह पॉइंट है, जिसके बारे में अमेरिका की संस्था नासा (NASA, AMERICA) ने ग्रेविटी पॉइंट के बारे में बताया है। मुख्य मंदिर के द्वार के बायीँ ओर नासा के द्वारा यह स्थान चिन्हित करते ही GPS 8 लिखा है।
स्थलीय निरीक्षण के बाद लिखा लेख- गौरी शंकर काण्डपाल, संस्कृतिकर्मी, अल्मोड़ा/नैनीताल (+918909848043)
जुएल ओरांव
जुएल उरांव भारत के वर्तमान जनजातीय मामले के केन्द्रीय मंत्री हैं। जुएल उरांव का जन्म 22 मार्च 1961 को ओडिशा के सुंदरगढ़ में हुआ था। जुएल ने 16वीं लोकसभा में सुंदरगढ़ संसदीय क्षेत्र से बीजू जनता दल (बीजद) के दिलीप तिर्की को कड़ी शिकस्त दी।
सुंदरगढ़ संसदीय क्षेत्र से लगातार तीन बार 12वीं, 13वीं और 14वीं लोकसभा में चुनाव जीतने वाले जुएल पिछले चुनाव में कांग्रेस प्रत्याशी व पूर्व मुख्यमंत्री हेमानंद से पराजित हो गए थे।
जुएल भारत सरकार में पूर्व कैबिनेट मंत्री भी रह चुके हैं। वह भारतीय जनता पार्टी के उपाध्यक्ष हैं। वह ओड़िशा में भाजपा के अनुभवी नेताओं में से एक है। वह ओड़िशा में भाजपा के अध्यक्ष भी रह चुके हैं।
राधा मोहन सिंह
राधा मोहन सिंह (जन्म: 1 सितंबर 1949) भारतीय जनता पार्टी के राजनीतिज्ञ एवं भारत के वर्तमान केन्द्रीय कृषि मंत्री हैं। वे नौंवी, ग्यारहवीं, तेरहवीं, पंद्रहवीं और सोलहवीं लोकसभा के सांसद निर्वाचित हुए हैं। वह बिहार के पूर्वी चंपारण से लोकसभा सांसद हैं।
अखिल भारतीय विद्यार्थी परिषद, जनसंघ व राष्ट्रीय स्वयंसेवक संघ के स्वयंसेवक रहे श्री सिंह, सार्वजनिक जीवन में संगठन के प्रति समर्पण के लिए जाने जाते हैं।
फुटवीयर डिजाइन एण्ड डेवलपमेंट इंस्टिट्यूट
फुटवीयर डिजाइन एण्ड डेवलपमेंट इंस्टिट्यूट एक शैक्षिक संस्थान है जिसका मुख्यालय उत्तर प्रदेश के नोएडा में स्थित है। इसके अन्य केन्द्र फुरसतगंज (रायबरेली), गुना, चेन्नै, कोलकाता, रोहतक, छिन्दवाड़ा, तथा जोधपुर में हैं।
थावरचंद गहलोत
थावरचंद गहलोत (जन्म: 18 मई 1948) भारतीय जनता पार्टी के राजनेता और भारत के वर्तमान करनाटक राज्यपाल।
अन्तरराष्ट्रीय सहयोग परिषद्
अन्तरराष्ट्रीय सहयोग परिषद् भारत की एक अराजनीतिक, लाभ-निरपेक्ष, स्वयंसेवी संस्था है जो दुनियाभर में रह रहे भारतवंशियों और भारत के बीच वह सांस्कृतिक कड़ी है। यह उन्हें अपने पूर्वजों की मातृभूमि से जोड़कर रखती है। आज विश्व के कोने-कोने में फैले 2.5 करोड़ प्रवासी भारतीयों के मित्र, शुभचिंतक एवं पथप्रदर्शक के रूप में यह संस्था निरंतर कार्य कर रही है। परिषद् की स्थापना 27 जनवरी 1978 को की गई थी। इसका उद्देश्य विदेशों में रहने वाले भारतवंशियों के साथ निकट सम्बन्ध स्थापित करना और विश्वभर के मानव समुदाय के बीच स्नेह और सद्भाव कायम करना है। 'वसुधैव कुटुम्बकम्' परिषद का ध्येय वाक्य है।
आज भारत सहित पूरा संसार वैश्वीकरण के मनमोहक मंत्र से इतना प्रभावित है कि लोग अपनी परम्परा, रीति-रिवाज और संस्कृति को त्याग कर उन मूल्यों को अपनाने लगे हैं, जो उनके समाज और संस्कृति तथा राष्ट्र की पहचान पर प्रश्न चिह्न लगा रहे हैं। ऐसी स्थिति में अन्तर्राष्ट्रीय सहयोग परिषद् भारत की सांस्कृतिक परम्परा और आधुनिक उपलब्ध्यिों को वैश्विक आधार प्रदान कर रही है।
विगत 36 वर्षों में अन्तर्राष्ट्रीय सहयोग परिषद् ने अपनी गतिविधियों और क्रियाकलापों में काफी विस्तार किया है। भारत के 10 राज्यों के 20 नगरों में इसकी शाखाएं काम कर रही हैं। इस संस्था का नेतृत्व प्रारंभ से ही भारत के बड़े-बड़े बुद्धिजीवियों और राजनेताओं ने किया है। इसके अध्यक्ष पश्चिम बंगाल के पूर्व राज्यपाल डॉ धर्मवीर, फिजी में भारत के प्रथम उच्चायुक्त श्री भगवान सिंह, भारत सरकार की पूर्व केन्द्रीय मंत्री डॉ़ सरोजिनी महिषी, विदेश मंत्रालय के पूर्व सचिव श्री लखनलाल मेहरोत्रा और पूर्व केन्द्रीय मंत्री श्री वेद प्रकाश गोयल रह चुके हैं। इस समय वरिष्ठ उपाध्यक्ष के पद पर माखनलाल चतुर्वेदी पत्रकारिता विश्वविद्यालय के पूर्व निदेशक तथा प्रसिद्ध पत्रकार श्री अशोक टंडन हैं। हिन्दी के प्रसिद्ध कवि एवं पत्रकार श्री बी़ एल. गौड़ तथा पूर्व रेल राज्यमंत्री और फिजी में भारत के पूर्व उच्चायुक्त श्री अजय सिंह उपाध्यक्ष हैं।
अन्तरराष्ट्रीय सहयोग परिषद् की गतिविधियों में विदेशों में परिषद् के सांस्कृतिक शिष्टमंडलों की यात्राएं, महत्त्वपूर्ण अन्तर्राष्ट्रीय विषयों पर संगोष्ठियां, विदेशी छात्रों के लिए सांस्कृतिक कार्यक्रम, विदेशों से आने वाले प्रवासी छात्रों के साथ बातचीत और उनके लिए स्वागत समारोह का आयोजन शामिल हैं। परिषद् भारत के मित्र देशों के साथ सम्बंधोंं को सुदृढ़ करने में प्रभावी भूमिका निभाती रही है। मॉरीशस, फिजी, गुयाना, सूरीनाम, त्रिनिदाद एवं टोबैगो, नेपाल, भूटान आदि देशों के भारत स्थित उच्चायुक्तों और राजदूतों के सम्मान में भी स्वागत समारोह आयोजित करती है। इन राजनयिकों से निकट सम्पर्क स्थापित कर परिषद् वहां के भारतवंशियों की समस्याओं के समाधान के लिए सदैव कार्य करती रही है। जब कभी विदेशों में रहने वाले प्रवासी भारतीयों के समक्ष कोई राजनीतिक संकट उपस्थित होता है तो परिषद् भारत सरकार और विश्व समुदाय से सम्पर्क स्थापित कर उनकी समस्याओं के समाधान के लिए हर संभव प्रयत्न करती है। परिषद् पड़ोसी देशों में भी भारतीयों के प्रति भेदभाव के मामलों को उचित मंचों पर उठाती रही है। वर्ष 2005 से परिषद् की सहयोगी संस्था अन्तरराष्ट्रीय सहयोग न्यास विदेशों में रहने वाले किसी विशिष्ट एवं वरिष्ठ प्रवासी भारतीय को 'प्रवासी भारतीय गौरव सम्मान' प्रदान करती है।
अन्तर्राष्ट्रीय संगठन
अंतर्राष्ट्रीय संगठन (international organization) उन संस्थाओं को कहते हैं जिसके सदस्य, कार्यक्षेत्र तथा उपस्थिति वैश्विक स्तर पर हो।
अंतरराष्ट्रीय न्यायालय के न्यायाधीशो की संख्या 15 है तथा कार्यकाल 9 वर्ष होता है।
अंतराष्ट्रीय संगठन यह भी देखता है की किसी देश के अंदर के नागरिक या समूह पर किसी प्रकार का कोई दबाव तो नही दिया जा रहा है। अगर ऐसा कोई देश किसी भी व्यक्ति के साथ करता है तो उस पर अंतरराष्ट्रीय संगठन अपना करवाई करता है। अगर किसी व्यक्ति के साथ किसी भी देश में कोई भी प्रॉब्लम होती है वह भी सरकार के वजह से तो वह बिना घबराए अंतरराष्ट्रीय संगठन में जाकर अपना बात,विचार रख सकता है और अपने देश के खिलाफ अंतरराष्ट्रीय संगठन में शिकायत दर्ज करा सकता है।
बूटा सिंह
सरदार बूटा सिंह एक भारतीय राजनीतिज्ञ है। वे पूर्व में भारत के गृह मंत्री थे तथा बिहार के राज्यपाल के पद पर रह चुके है।  सिंह भारत के राजस्थान राज्य के जालौर लोकसभा निर्वाचन क्षेत्र से चार बार सांसद निर्वाचित हुए थे।
दृष्टि धामी
दृष्टि धामी भारतीय मॉडल और अभिनेत्री है। वह "दिल मिल गए", "गीत हुई सबसे पराई" और "मधुबाला" धारावहिक के लिए जानी जाती है। "झलक दिखला जा" के छठे संस्करण की वो विजेता है। उनकी स्कूल कि पढाई मेरी इमाक्यूलेट गर्ल्स हाईस्कूल बोरीवली, मुंबई से हुई। दृष्टि ने मिथीबाई कॉलेज, मुंबई से नागरिक सास्त्र में अपना ग्राज्युएशन पुरा किया। दृष्टि कि राशी मकर है।
चीन जापान सम्बन्ध
चीन और जापान भौगोलिक रूप से पूर्वी चीन सागर द्वारा विलगित हैं। जापान के ऊपर चीन की भाषा, वास्तु, संस्कृति, धर्म, दर्शन तथा विधि से काफी प्रभाव है। १९वीं शताब्दी के मध्य में जब युनाइटेड किंगडम और संयुक्त राज्य अमेरिका आदि ने जापान को अपना व्यापार खोलने के लिये विवश कर दिया तो इसका परिणाम सकारात्मक हुआ और जापान तेजी से आधुनिकीकरण की ओर बढ़ा जिसे मीजी पुनःस्थापन (मीजी रिस्टोरेशन) कहते हैं। उसके बाद जापान चीन को ऐसा देश मानने लगा जो पिछड़ा तथा अपने आप को पश्चिमी देशों से रक्षा करने में असमर्थ है।
भारत-रूस सम्बन्ध
भारत की आजादी के बाद से ही भारत और रूस के सम्बन्ध बहुत अच्छे रहे हैं। शीत युद्ध के समय भारत और सोवियत संघ में मजबूत रणनीतिक, सैनिक, आर्थिक, एवं राजनयिक सम्बन्ध रहे हैं। सोवियत संघ के विघटन के बाद भी दोनों के सम्बन्ध पूर्ववत बने रहे।
भारत-ऑस्ट्रेलिया सम्बन्ध
भारत के स्वतंत्र होने के पहले भारत और आस्ट्रेलिया दोनों ब्रितानी साम्राज्य के अंग थे। वर्तमान समय में दोनों कॉमनवेल्थ देश हैं। ब्रिटिश दासता के कारण क्रिकेट और अंग्रेजी भाषा दोनों में कुछ सीमा तक पैठ कर चुकी हैं।
सामन्था अक्किनेनी
समांथा अक्किनेनी (née रूथ प्रभु; जन्म:28 अप्रैल 1987) मुख्य रूप से तेलुगू और तमिल फिल्म उद्योग में काम करने वाले एक भारतीय फिल्म अभिनेत्री और मॉडल है। समांथा चेन्नई में पली-बढ़ी है और इन्होंने किशोरावस्था के दौरान मॉडलिंग में कैरियर शुरु किया था। समांथा का विवाह अक्किनेनी नागार्जुन के बेटे नागा चैतन्या से हुआ था। लेकिन निजी कारणों से अक्टूबर 2021 में उनका तलाक हो गया। समांथा रुथ प्रभु साउथ फिल्‍म इंडस्‍ट्री के सुपरस्‍टार नागार्जुन के बेटे नागा चैतन्‍य संग विवाह बंधन में बंधेगे।
2007 में रवि वर्मन की "मॉस्कोइन कवेरी" के लिए साइन अप करने के बावजूद उनकी पहली रिलीज गौतम मेनन द्वारा निर्देशित 2010 की तेलुगू रोमांस फिल्म "ये माया चेसाव" थी, जो समीक्षकों द्वारा प्रशंसित की गई और जिसने उन्हें सर्वश्रेष्ठ नवोदित अभिनेत्री का फिल्मफेयर पुरस्कार-दक्षिण दिलवाया। जब से वह कई व्यावसायिक रूप से सफल तेलुगू फिल्मों में दिखाई देती आ रही है।. 2013 में सामन्था एक ही वर्ष में दोनों, सर्वश्रेष्ठ तेलुगू अभिनेत्री के लिए फिल्मफेयर पुरस्कार और सर्वश्रेष्ठ तमिल अभिनेत्री के लिए फिल्मफेयर पुरस्कार को जीतने वाली रेवती के बाद दूसरी अभिनेत्री बन गई।
जो लरे दीन के हेत
जो लरे दीन के हेत भारत के प्रसिद्ध हिंदी उपन्यासकार और लेखक सुरेन्द्र मोहन पाठक का अगस्त 2014 में प्रकाशन द्वारा छापा गया उपन्यास है। वर्गीकरण की दृष्टि से यह रहस्य-रोमांच की श्रेणी में आनेवाला उपन्यास है। पहली बार किसी हिंदी उपन्यास की प्री-पब्लिशिंग बुकिंग का तमगा इस उपन्यास के नाम दर्ज हो चुका है।
यह पाठक के "विमल सीरीज" का 42वाँ उपन्यास है जिसकी कहानी दिल्ली और मुम्बई के परिवेश में सेट है।
वाधवानी फाउण्डेशन
वाधवानी फाउण्डेशन रमेश वाधवानी द्वारा स्थापित एक परमार्थिक संगठन है। इस संगठन का उद्देश्य भारत तथा अन्य उदीयमान अर्थव्यवस्थाओं की आर्थिक प्रगति को तेज करना है।
रमेश वाधवानी
रमेश वाधवानी (Romesh T. Wadhwani) सिम्फोनी टेक्नॉलॉजी ग्रुप के संस्थापक तथा मुख्य कार्यकारी अध्यक्ष हैं।
चार्मी कौर
चार्मी कौर (जन्म:17 मई 1987) भारतीय फ़िल्म अभिनेत्री है जो मुख्यत तेलुगू सिनेमा में काम करती है। चार्मी का जन्म एक सिख परिवार में मुम्बई में हुआ था। 13 साल की उम्र में उन्होनें "नी तोडू कावली" नाम की तेलुगू फ़िल्म से अपना फ़िल्मी करियर शुरु किया था। उनकी पहली सफल फ़िल्म "कट्टूचेमबकम्" नाम की मलयालम फ़िल्म थी। तभी से वो कई सफल दक्षिण भारतीय फ़िल्मों में काम कर चुकी है। उनकी पहली हिन्दी फ़िल्म "बुड्ढा होगा तेरा बाप" थी, उसके बाद वो "ज़िला गाज़ियाबाद" में दिखी। चार्मी ने "आर राजकुमार" में कैमियो भी किया था। उन्होनें कई अभिनेत्रीयों की तेलुगू डबिंग भी करी है जैसे-काजल अग्रवाल।
कनिका कपूर
कणिका कपूर (कनिका कपूर के रूप में भी जानी जाती है) बॉलीवुड की एक नवीनतम गायिका हैं। इनका जन्म २१ अगस्त १९७८ को लखनऊ, उत्तरप्रदेश में हुआ, वर्तमान में यह लंदन की निवासी हैं। इनका "बेबी डॉल" नामक गाना प्रसिद्ध हुआ। इन्होंने अपन करियर हिन्दी भाषी संगीत में २०१२ में शुरू किया।
कणिका कपूर बॉलीवुड, पंजाबी तथा सूफी गीतों की गायिका हैं। "रागिनी एमएमएस २" नामक फ़िल्म में इनके गीत "बेबी डॉल" के बाद इन्होने प्रसिद्ध प्राप्त की जो अंतर्जाल (web) पर अति प्रसिद्ध हुई। इस गाने में सन्नी लियोन है, तथा इस गाने ने फ़िल्म रिलीज़ होने से पहले ही दस लाख हिट्स प्राप्त की। इन्होंने अपना पहला संगीत विडियो २०१२ में रिलीज़ किया था, जो डीआर. ज्यूस द्वारा निर्मित था तथा उसका नाम "जुगनी जी" था, यह गीत अलाम लोहार के गाने जुगनी का हिप-हॉप अवतरण था जिसके निर्माता लंदन के गायक तथा संगीतज्ञ डीआर. ज्यूस ने निर्मित किया था। बेबी डॉल में कणिका के साथ तीन सह-गायक भी थे जिनका नाम "हरमीत सिंह, मनमीत सिंह" तथा "अंजान भट्टाचार्य" हैं तथा यह तीनों मिलकर मीत ब्रोस अंजान कहलाते हैं। 2015 में "रॉय" फिल्म में इनका गाया"चिट्टियां कलाइयां" भी काफ़ी मशहूर हुआ। फिर कनिका नें सन्नी लियोन की फिल्म एक पहेली लीला के लिए "देसी लुक" गाना गाया। २०१६ में इन्होंने "हग मी" तथा "लव लेटर" जैसे लोकप्रिय गीत गाए। संगीत के अलावा वे लखनऊ की चिकनकारी कला को बढ़ावा देने के लिए तथा बच्चों की शिक्षा के लिए भी प्रयत्नरत हैं। फिल्मों में पार्श्व गायन के अलावा वे लाइव प्रोग्राम और कॉन्सर्ट भी करती हैं। २०१९ में उन्होंने रियलिटी शो "द वॉइस" (सीज़न ३) को जज भी किया।
कणिका कपूर का जन्म भारत में हुआ था तथा अब वह लंदन की निवासी हैं। इनका विवाह "राज चंदोक" से हुआ तथा तीन बच्चे भी हुए परंतु अब कणिका तलाक़शुदा हैं।डीआर. ज्यूस से इनकी मुलाकात बेबी डॉल रिलीज़ से छ: साल पहले हुई थी तथा तभी उन्होंने निश्चय किया था कि वे दोनो एक साथ काम करेंगे। उन्हें २० मार्च २०२० को 2019–20 कोरोनावायरस महामारी के दौरान कोरोनावायरस रोग से संक्रमित पाया गया है।
बुद्धजीवि
बुद्धजीवि उन पढ़े लिखे लोगों कहा जाता है सामयिक समस्याओं पर अपने समीक्षात्मक विचार रखते हैं और समय-समय पर व्यक्त भी करते हैं।
सियाही
सियाही उस तरल पदार्थ को कहते हैं जो कलम में लिखने के लिए प्रयोग में आती है।  सियाही सूखी भी न थी = तय समय अवधी में ही (संधी का उल्लंधन, अवमानना, आदि)।
हिम्मत
amrutam अमृतमपत्रिका, ग्वालियर
हिम्मत की सूक्तियां, कुटेशन जाने-
हिम्मत हारने वालों से लोग दूर रहते हैं।  लोग हिम्मत क्यों हार जाते हैं?
हिम्मत बढ़ाने के लिए क्या करें?
कमजोर हिम्मत वाले हमेशा बीमार रहते हैं।  जीने के लिए हिम्मत को कम मत कीजिये।
हिम्मत से ही आदमी की कीमत है।
साहस का अभ्यास होते है व्यक्ति दुनिया की नजरों में शाबाश हो जाता है।
जो रुका, वही ठुका। ये ही चलन वर्षों से है।
पराक्रमी लोगों को सब प्रणाम करते हैं।
एक रास्ता है जिंदगी, जो रुक गए, तो कुछ नहीं यही कटु सत्य है।
आसमान को छूने का सपना तब पूरा होगा, जब आपके अंदर उत्साह, साहस की शक्ति होगी। शुभ योजनाओं का शुभारंभ कर, सदाशिव को शुभकामनाएं अर्पित करें।
सकारात्मक सोच, एनर्जी पर किसी का एकाधिकार नहीं है। यह महादेव की देन है।  विश्व में बदलाव लाने के लिए लड़ते रहे, अपनी लापरवाही, हरामखोरी और आलस्य से। जीवन में दुःख मनाने का कोई कारण नहीं पनपने देंवें।
लोग डरकर जीना क्यों चाहते हैं?...
हारे हुए आदमी का हरिहर भी साथ नहीं देता, जो डर गया, समझो मर गया।
चुनोतियों से मत घबराओ... chootiyaa टाइप के lazy लोग अक्सर हिम्मत हारकर बैठ जाते हैं। जब कि साहस के आभास का अहसास होते ही जीवन के अभ्यास बदल जाते हैं।
स्वामी विवेकानंद ने अपनी एक स्मृति में लिखा है कि आप जो काम शीघ्र ही तुरन्त-फुरन्त ठीक से कर सकते हैं। उन सपनों की शुरुआत करें।  साहस में अदभुत शक्ति, जादू, प्रतिभा और अनंत ऊर्जा है।
कार्य को टालने से कभी टका नहीं आता... अल्लाह जाने क्या होगा आगे... कबीरदास जी लिख गए हैं कि- काल करे सो आज कर,  आज करे सो अब । पल में परलय होएगी,  बहुरि करेगा कब ॥
अर्थात- कभी भी कल पर कोई काम मत छोड़ो, जो कल करना है उसे आज कर लो और जो आज करना है उसे तुरन्त इसी क्षण करो।
स्मरणीय बात इतनी सी है कि कल और काल पर किसी का अधिकार नहीं है। मात्र आज-अभी, वर्तमान हमारे साथ है।
दिमाग और तंदरुस्ती पर ध्यान देंवें...  दिमाग की आग डिम होते ही चारो तरफ अंधेरा दिखाई देता है। ज्ञान एक खजाना है, लेकिन इसके लिए अभ्यास महत्वपूर्ण है। महत्वकांक्षाओं एवं सफलता के लिए लीक से हटकर चलने का साहस दिखाइए।
दिमाग को बस थोड़ा सा धक्का चाहिए। फिर सब कार्य स्वतः ही होने लगेंगे। इसके लिए किसी जिम्मेदारी को टालने वाली सहज वृत्ति को तिलांजलि देकर श्रीगणेश करने का साहस जरूरी है।
अभी नहीं, तो कभी नहीं... सभी कार्यों को तत्काल करें। आज करने वालों के लिए कल-काल, अकाल, दुष्टकाल, शुभकाल (महूर्त) का कोई महत्व नहीं है। जीवन के शब्दकोश में कल-नकल न हो। थोड़ी अक्ल और मेहनत द्वारा एक न एक दिन दुनिया आपकी शक्ल पहचान जाएगी। सफल होने हेतु समय को बर्बाद न करें.. समृद्ध सफल लोग समय का आंकलन मिनिट और सेकंड के परिणाम में करते हैं तथा सामान्य या असफल व्यक्ति दिन व घण्टो के गणित से जीता है।
टका यानि धन-दौलत चाहिए, तो टकटकी लगाकर दूसरों की सफलता न देखें, टीका-तिलक, टोने-टोटकों, टिक्की-छोले से भी दूर रहें। अभी नहीं, कल या बाद में करेंगे जैसे घातक शब्द अनिश्चितता, दुविधा और अविश्वास है।  हिम्मत हार जाने की कुछ वजह ये भी हैं कि- कार्य में नासमझी, अनुभव की कमी, किए गए प्रयासों में समुचित ज्ञान, कार्य, प्रबंधन तथा आत्म बल का अभाव । संकल्प-विकल्प की कमी।  उचित मार्ग दर्शन एवं धन का अभाव, समय की बलिहारी, ग्रहदोष, गृहकलेश, किस्मत की मार, लापरवाही, गलत निर्णय, काल परिस्थितियों की प्रतिकूलता । हिम्मत का अर्थ शौर्य और साहस है।
आदर्शवाद (अन्तरराष्ट्रीय सम्बन्ध)
फ्रांसीसी क्रांति (1789) व अमेरिकी क्रान्ति (1776) को अन्तरराष्ट्रीय सम्बन्धों में आदर्शवादी उपागम (Idealist Approach) की प्रेरणा माना गया है। इसके g^jeijrgg प्रमुख समर्थक रहे हैं - कौण्डरसैट, वुडरो विल्सन, बटन फिल्ड, बनार्ड रसल आदि। इनके द्वारा एक आदर्श विश्व की रचना की गई है जो अहिंसा व नैतिक आधारों पर आधारित होगा व युद्धों को त्याग देगा।
इस दृष्टिकोण की मूल मान्यताएँ निम्नलिखित हैं-
इस दृष्टिकोण की निम्नलिखित विशेषताएँ स्पष्ट रूप से प्रकट होती हैं-
आदर्शवादी सिद्धान्त की कुछ बिन्दुओं को लेकर आलोचना भी की गई है जो निम्न प्रकार से है-
यद्यपि इस उपागम में कई कमियाँ अवश्य है, परन्तु यह सत्य है कि नैतिकता व्यक्ति, राष्ट्र व सम्पूर्ण विश्व के कल्याण हेतु लाभकारी होती है। यद्यपि वर्तमान स्वार्थी हितों की पूर्ति के सन्दर्भ में इसे लागू करना अति कठिन है, परन्तु इसका यह अर्थ कतई नहीं है कि यह अंतर्राष्ट्रीय राजनीति हेतु अहितकर है।
दामोदर बंगेरा
बहादुर दामोदरभाई बंगेरा एक भारतीय स्वतन्त्रता संग्राम सेनानी थे, जिन्होंने भारत छोड़ो आन्दोलन में भाग लिया। इन्होने अंग्रेज सरकार के खिलाफ विरोध करते हुए मुंबई उच्च न्यायालय के ईमारत पर तिरंगा फहराया था। इन्हें जेल भी जाना पडा।
अगस्त २०१४ में मीरा भाईंदर महानगर पालिका ने भाईंदर में एक रोड का नाम इनके नाम पर रखा हैं।
चेन्नामनेनी विद्यासागर राव
चेन्नामनेनी विद्यासागर राव एक भारतीय राजनीतिज्ञ हैं। वर्तमान में वे महाराष्ट्र के राज्यपाल हैं। वे भारतीय जनता पार्टी के राजनेता हैं।
राष्ट्रीय शक्ति
अन्तरराष्ट्रीय राजनीति के सन्दर्भ में किसी राष्ट्र के पास उपलब्ध सभी संसाधनों एवं बलों के योग कोराष्ट्रीय शक्ति (National power) कहते है, जो उसे राष्ट्रीय उद्देश्यों की पूर्ति के लिये आवश्यक होते हैं।
साधारण शब्दों में व्यक्ति के संदर्भ में शक्ति से अभिप्राय है जब एक व्यक्ति या व्यक्तियों का समूह दूसरे व्यक्ति या व्यक्तियों के समूह को नियन्त्रित करने और उनसे मनचाहा व्यवहार कराने और उन्हें अनचाहा व्यवहार करने से रोकने की सामर्थ्य या योग्यता से है। जब यही बात सभी व्यक्ति मिलकर राष्ट्र के बारे में अभिव्यक्त करके दूसरे राज्य/राज्यों के संदर्भ में करते हैं तो वह राष्ट्रीय शक्ति होती है।
विभिन्न विद्वानों ने इसकी निम्नलिखित परिभाषाएं प्रस्तुत की हैं-
संबंध है। यह प्रथम द्वारा द्वितीय के कुछ कार्यों को उसके मस्तिष्क पर प्रभाव डालकर नियन्त्रित करने की क्षमता है। इस प्रकार कह सकते हैं कि राष्ट्रीय शक्ति एक राज्य द्वारा दूसरे राज्य को प्रभावित करने की क्षमता है। परन्तु इस क्षमता के पीछे दण्डात्मक शक्ति भी होती है उसी के डर से शक्ति प्रभावी हो सकती। बिना दण्डात्मक या प्रतिबंध लगाने की क्षमता के एक राष्ट्र दूसरे पर इसे लागू नहीं कर सकता।
परन्तु शक्ति के संदर्भ में कुछ बातों को जानना अत्यंत आवश्यक है। प्रथम, शक्ति की कल्पना रिक्तता के वातावरण में नहीं की जा सकती, अपितु इसके प्रयोग हेतु कम से कम दो या दो से अधिक राष्ट्र/राष्ट्रों के समूह का होना जरूरी है। द्वितीय, शक्ति के संबंध हमेशा दो विरोधियों के मध्य ही नहीं होते, बल्कि कुछ परिस्थितियों में मित्र राष्ट्रों के बीच भी पाये जा सकते हैं। तृतीय, शक्ति का प्रयोग विरोधियों व मित्रों के अलावा तटस्थ राष्ट्रों के बीच भी हो सकते हैं। चतुर्थ, शक्ति को वस्तु या पदार्थ नहीं, बल्कि राष्ट्रों के मध्य संबंधों की स्थिति है। अन्ततः शक्ति के विभिन्न रूप हो सकते हैं।
शक्ति के विभिन्न तत्व होते हैं। इन्हीं तत्वों को कई बार शक्ति के निर्धारक तत्व भी कहा जाता है, परन्तु ऐसा कहना अनुचित है। क्योंकि शक्ति के तत्व अपने आप में शक्ति नहीं है, अपितु उनका होना शक्ति प्राप्त करने में सहायक होता है। अतः इन तत्वों के संबंध में निम्नलिखित बातों का ध्यान रखना आवश्यक है -
विभिन्न विद्वानों ने राष्ट्रीय शक्ति के तत्वों का अलग-अलग आधारों पर वर्गीकृत किया है। मारगेन्थाऊ ने इसे दो भागों- 'स्थाई' व 'परिवर्तनशील' में बांटा है। उनके अनुसार जहां भूगोल व प्राकृतिक संसाधन स्थाई है, वहीं सैन्य तैयारी, आबादी, राष्ट्रीय चरित्र, राजनय व सरकार परिवर्तनशील है। औंरगेस्की इन्हें प्राकृतिक (भूगोल, संसाधन, आबादी आदि) एवं सामाजिक (आर्थिक विकास, राजनैतिक ढांचा, राष्ट्रीय चरित्रा आदि) भागों में बांटते हैं। ई.एच. कार इन्हें सैन्य शक्ति, आर्थिक शक्ति एवं विचारों पर शक्ति के रूप में विभाजित करते हैं। महेन्द्र कुमार इन्हें प्राकृतिक (भूगोल, संसाधन, आबादी), सामाजिक (आर्थिक विकास, राजनैतिक ढांचा, राष्ट्रीय मनोबल) तथा विचारात्मक (आदर्श, बुद्धिमानी एवं नेतृत्व की बुद्धिमता) रूप में वर्णन करते हैं। पॉयर एवं पर्किंस इन्हें मूर्तरूप (मनोबल एवं विचारधारा) के रूप में वर्णित करते हैं।
रामदास कदम
रामदास कदम एक राजनेता हैं जो शिवसेना नामक राजनैतिक दल से संलग्न हैं। वें महाराष्ट्र विधान सभा के सदस्य हैं।
श्री राम सेना
श्री राम सेना एक हिंदूवादी संगठन हैं, जिसकी स्थापना 1960 के दशक में कल्कि महाराज ने की थी। यह संगठन मोरल पुलिसिंग की गतिविधियों के कारण खबरों और विवादों में रहता है। इस संगठन की वेबसाइट के मुताबिक, यह संघ परिवार के संस्थापक केशवराव बळिराम हेडगेवार के विचारों से प्रेरित है। 2009 में इस संगठन ने मंगलोर के पब में महिलाओं पर हमला किया। यह संगठन महिलाओं के शराब, डांस और पश्चिमी परिधान पहनने का विरोध करते हुए भारतीय संस्कृति, सभ्यता को बढ़ावा देता हैं। प्रमोद मुथालिक इसके राष्ट्रिय अध्यक्ष हैं।